એ સફળતાને રોકડી કરવા એ જ સર્જકે ફરીથી હેપ્પીને ભગાડવાની કોશિશ કરી છે એની સિકવલ ‘હેપ્પી ફિર ભાગ જાયેગી’માં, પણ પહેલી ફિલ્મમાં જે ફ્રૅશનેસ હતી એ અહીં ગાયબ છે. ફિલ્મ જોઈને થયું કે ભાગવાને બદલે હેપ્પી ઘેર જ બેસી રહી હોત તો સારું થાત. આ ફિલ્મ એક પાઠ છે એ સર્જકો માટે જેમણે હિટ ફિલ્મ આપી છેઃ હિટ ફિલ્મોની સિક્વલ બનાવવી જ જોઈએ એવો કોઈ કાયદો નથી. એક ફિલ્મ સારી બની ગઈ તો એની મોંમાં ચુંગી ખોસી હીંચકે ઝૂલતાં ઝૂલતાં સફળતા માણો. ફરીથી એનો ભાગ બીજો કે સિક્વલ બનાવી એ મજા કિરકિરી ન કરો, યાર.